Szerb Köztársaság

Vajdaság Autonóm Tartomány

Óbecse község

Óbecse község költségvetési eszközeinek

a nem kormányzati szervezetek számára történő

odaítélési eljárását lefolytató Bizottság

Ikt. sz.: II 02-40/2019-3

Kelt: 2019.04.04.

ÓBECSE

Az egyesületekől szóló Törvény (Szerb Köztársaság Hivatalos Közlönye 51/09., 99/11. és 44/2018. szám) 38. szakasza, a programok ösztönzésére vagy a nem kormányzati szervezetek által megvalósított közérdekű programok finanszírozásához hiányzó eszközökre szánt eszközökről szóló Rendelet (SzK Hivatalos Közlönye 16/2018) 5. szakasza, a nem kormányzati szervezetek programjainak vagy projektumainak az Óbecse község költségvetéséből való pénzelési módjáról szóló Szabályzat (Óbecse Község Hivatalos Lapja 5/2019) 5. szakasza, és Óbecse község 2019-es évi költségvetéséről szóló Határozat (Óbecse Község Hivatalos Lapja 16/2018) alapján, az Óbecse község költségvetési eszközeinek a nem kormányzati szervezetek számára történő odaítélési eljárását lefolytató Bizottság 2019.04.04. kiírta és közzéteszi a

**NYILVÁNOS PÁLYÁZATOT**

**A NEM KORMÁNYZATI SZERVEZETEK PROGRAMJAINAK VAGY PROJEKTUMAINAK A 2019. ÉVI KÖZSÉGI KÖLTSÉGVETÉSBŐL VALÓ PÉNZELÉSÉRE**

**Egyéb felhasználók programjainak pénzelése**

**Jelen pályázati eszközöket az alábbi nem kormányzati szervezeteknek – egyéb felhasználóknak ítéljük oda:**

Azon programok vagy projektumok és tevékenységek amelyek a kormányzati, a nem kormányzati és a biznisz szektor közti együttműködés erősítésére vonatkoznak, a gazdasági tevékenységek ösztönzése és fejlesztése (idegenforgalom, mezőgazdaság, iparosság, régi és ritka mesterségek, szövetkezetiség stb.), a helyi közösség fejlesztése, ökológia, környezetvédelem és polgári egészség, emberi és kisebbségjogok érvényesítése, oktatási programok, ifjúsági programok, az idős személyekre irányuló programok, a helyi közösség demokráciájának érvényesítése, a civil társadalom fejlesztése, önkéntesség, a nyugdíjasszervezetek tevékenységei, nem formális oktatás, a nemi egyenjogúság érvényesítése, a testvérvárosokkal való együttműködés erősítése és a határon átívelő együttműködés előremozdítása, és egyéb tartalmak, amelyek hozzájárulnak Óbecse község felgyorsult fejlődéséhez és a polgári aktivizmus érvényesítéséhez.

**FELTÉTELEK, AMELYEKNEK A NEM KORMÁNYZATI SZERVEZETEK – A PROGRAM JAVASLATTEVŐJE MEG KELL, HOGY FELELJEN**

A pályázaton részt vehetnek azok a nem kormányzati szervezetek:

* amelyek be vannak jegyezve a törvénnyel összhangban, és amelyeknek Óbecse község területén van a székhelyük vagy a kirendeltségük, és ezen a területen tevékenykednek mint községi, községközi vagy köztársasági szervezetek legkevesebb hat hónapja azzal, hogy minden projektaktivitást Óbecse község területén kell megvalósítaniuk,
* amelyek átadták az előző költségvetési évre vonatkozó éves jelentést a program/projektum megvalósításáról szóló szerződéssel összhangban, amennyiben a program/projektum hordozója volt,
* amelyek nincsenek felszámolási eljárásban, csődeljárásban vagy átmeneti működési tevékenységi tilalom alatt；

**A NEM KORMÁNYZATI SZERVEZETEK PROGRAMJAI/PROJEKTUMAI PÉNZELÉSÉRE SZÁNT ESZKÖZÖK ÖSSZEGE**

A teljes összeg, amelyet Óbecse község 2019. évi költségvetéséből a nem kormányzati szervezetek programjaira vagy projektumaira fordítanak – az egyéb felhasználók területén, **2.200.000,00 dinárt** tesz ki, és az Óbecse község 2019. évi költségvetéséről szóló határozatban van előirányozva: a 4. rész 1. fejezet 13. Program, 1201-0002 programaktivitásban lévő 840-es funkció 133-as pozíciójának 481-es kontóján – a nem kormányzati szervezetek programjainak támogatása.

A nem kormányzati szervezeteknek szánt eszközök nem használhatóak a nem kormányzati szervezetek tevékenységének rendes pénzelésére, csak a meghatározott programok vagy projektumok finanszírozására.

**A PROGRAM/PROJEKTUM MEGVALÓSÍTÁSÁNAK IDEJE**

Az eszközöket annak a programnak/projektumnak ítélik oda, amelyik legkésőbb 2019. 12. 31-ig meg fog valósulni.

A nem kormányzati szervezet több programmal vagy projektummal is részt vehet az eszközök odaítélésére irányuló pályázaton, de az eszközöket, amelyek Óbecse község költségvetéséből származnak, csak egy projektum/program pénzelésére ítéljük oda.

**A PÁLYÁZATI DOKUMENTÁCIÓNAK A KÖVETKEZŐKET KELL TARTALMAZNIA:**

A program/projektum javaslója köteles mellékelni az alábbi dokumentumokat:

1. a program/projektumjavaslat kitöltött űrlapja； 2. melléklet
2. a projektum narratív költségvetésének kitöltött űrlapja, 3. melléklet
3. a jelentkezés benyújtójának kitöltött nyilatkozata a kötelezettségek elfogadásáról, 4. melléklet
4. a program/projeltumjavaslat költségvetésének kitöltött űrlapja, 5. melléklet

A pályázatra való jelentkezést egy külön űrlapon kell benyújtani a bizottságnak (2., 3., 4., 5. melléklet), amely a pályázati dokumentáció szerves részét képezi.

A késve érkező, illetve hiányos jelentkezéseket nem fogják figyelembe venni.

A jelentkezéseket lezárt borítékban kell benyújtani, amely a következő megjelöléssel van ellátva: Nyilvános pályázat a nem kormányzati szervezetek programjainak vagy projektumainak pénzelésére – egyéb felhasználók. A jelentkezést ajánlott küldeményként is el lehet küldeni a 21220 Óbecse, Felszabadulás tér 2. címre vagy át lehet adni Óbecse Község Községi Közigazgatási Hivatalának iktatójában (hetes iroda).

A pályázati dokumentációt Óbecse község hivatalos honlapjáról ([www.becej.rs](http://www.becej.rs/)) lehet letölteni.

**A PÁLYÁZATRA VALÓ JELENTKEZÉS ÉS AZ ESZKÖZÖK ODAÍTÉLÉSÉNEK HATÁRIDEJE**

1. A jelentkezés és a program/projektumjavaslat benyújtásának határideje a pályázat közzétételétől számított 15 nap.
2. A benyújtott programok/projektumok értékelése és rangsora, amelyet a pályázati bizottság határoz meg, Óbecse község hivatalos honlapján lesz közzétéve, a jelentkezés átadása határidejének lejártától számított 60 napon belül.
3. Óbecse község költségvetéséből pénzelt programok vagy projektumok kiválasztásáról szóló határozatot közzéteszik a hivatalos községi honlapon, legkésőbb az ellenvetések átadásának lejártától számított 30 napos határidőn belül.

A megközelítő mércék és kritériumok, amelyek alapján végzik a benyújtott programok vagy projektumok értékelését a nem kormányzati szervezetek programjainak vagy projektumainak, meg vannak határozva Óbecse község költségvetéséből való pénzelése módjáról szóló szabályzatban.

További információt az alábbi telefonszámon kaphatnak: 064-89-59-083

A BIZOTTSÁG ELNÖKE

Stefaniga Csaba